Brotonica

La brotonica  (Stachys officinalis o Betonica officinalis) es una planta erbacèa vivaça de la familha de las Lamiacèas. Son interès medecinal èra ja conegut dins l'antiquitat, per un tractat atribuït a Antonius Musa, medecin d'August.Codex Vindebonensis 93, Bibliotèca Nacionala d'Àustria - 

 Usatges medecinals 
Utilizada tradicionalament per tractar l'ànsia, la litiasi biliara, las cremaduras d'estomac, l'ipertension arteriala,  la migrana e las neuralgias, e per prevenir la susor exessiva. S'emplega tanben en pomada per las copaduras e sortiduras. Cap d'aqueles usatges foguèron pas provats scientificament, mas la planta èra autrecòps fòrça emplegada e un provèrbi popular disiá La brotonica al medecin fa la nica.

Las plantas del genre Stachys an una activitat anti radical liure e antioxidanta potenta, saique deguda al taus enauçat de polifenols que contenon.Bilušić Vundać V., Brantner A.H., Plazibat M. "Content of polyphenolic constituents and antioxidant activity of some Stachys taxa" Food Chemistry 2007 104:3 pp. 1277-1281,  L'òli essenciala de Stachys officinalis es antibacteriana.Grujic-Jovanovic S., Skaltsa H.D., Marin P., Sokovic M. "Composition and antibacterial activity of the essential oil of six Stachys species from Serbia" Flavour and Fragrance Journal 2004 19:2 (139-144) Las partidas aerianas contenon de feniletanoïd glicosids, (betoniosids A-F) e acetosid, acetoside isomèra, campneosids II, forsitosid B e leucosceptosid B.Miyase T., Yamamoto R., Ueno A.,"Phenylethanoid glycosides from Stachys officinalis" Phytochemistry 1996 43:2 (475-479) Las raices contenon de diterpen glicosids, betonicosids A-D e diterpen, betonicolide.Miyase T., Yamamoto R., Ueno A. ,"Betonicosides A-D and betonicolide, diterpenoids from the roots of Stachys officinalis" Chemical and Pharmaceutical Bulletin 1996 44:8 (1610-1613)

 Referéncias 

Categoria:Flòra (nom vernacular)